钦定古今图书集成/理学汇编/经籍典/第085卷 > 宋朱元昇三易备遗 > 《归藏首纯坤说》
## 钦定古今图书集成/理学汇编/经籍典/第085卷 > 宋朱元昇三易备遗 > 《归藏首纯坤说》

《归藏》，《易》以纯坤为首，坤为地，万物莫不归而藏于中
者也。万物盈宇宙间，芽者、甲者，动者、植者，物物一太
极，流动不已，在在呈露，孰非此造化之显诸仁也。呜
呼！显诸仁者，实藏诸用者为之也。其理浑沦，其气密
栗，其时严凝，其象纯坤。《说卦》曰：“坤以藏之。”盖造化发
育之真机，常于此藏焉。然而一元有一元之造化，癸
“亥甲子之交为之藏；一岁有一岁之造化，冬夏二至
之交为之藏；一日有一日之造化，夜半日中之交为
之藏。”是又《归藏》《易》无所往而不用其藏也。六十四卦，
藏者十有六，用者四十有八。干为六十四卦之父，坤
为六十四卦之母，坤统藏卦，乾统用卦，坤乾所以首
六十四卦也。有藏者斯有用者，纯坤又所以首纯干
也。虽然，又岂黄帝氏私意为是臆度哉？亦惟循伏羲
氏之卦序而已。伏羲氏画六十四卦，首《干》而终坤。黄
帝氏造六甲以配六十四卦，首甲子而终癸亥。甲子
癸亥之间，藏土配剥坤，是为一元造化《归藏》之会。《剥》
隶癸亥，而《比》则癸亥之用卦也。《坤》隶甲子，而《干》则甲
子之用卦也。甲子为造化之首，故坤乾为《归藏》之首。
以自然之数，纳自然之音，符自然之象，一本乎自然
而然也。夫子因言偃之问而发坤乾之义，后世因坤
干之义，而愬《归藏》之旨，天下永赖《归藏》之功用者，言
偃一问之力欤。